18 



neyen zu vbergehen seye, darauff sich dan der Medicorwm Patriarcha Hippo- 

 crates sonderlich fundiret. 



Vor vralten Zeiten ward ditz vnserer Niderteutschen vnd See stettern die 

 gröste kunst, daß sie gelehmet, wie der ab vnd zulauff des Meers sich nach 

 dem Mond richte, vnd in 19. Jahren, gleich mit der Guldenzahl oder Monds- 

 zirckel, sich widerumb auf die erste weise einstelle: daß dan in der schiffart 

 jnen zu allen zeitten trefflich zu statten körnen. 



Noch ist ditz alles nit weiter gelanget, dan allein auff Sonn vnd Mond, 

 vnd etliche wenige Fixsterne, denen man aus jrrigem wohn die Jahrswitte- 

 rungen einig zugeschrieben, weil sie zu gewissen Jahrszeitten mit etwa einer 

 vngestümme von der Sonnen herfür kommen seind, vnd sich sehen haben 

 lassen. Vnd ist ditz von JEudoxo biß auff Plinium und Ptolemceum gleich also 

 ein algemeine ewigwehrende geschriebene practica gewest. die wir noch heutigs 

 tags zu lesen haben. Dahero Plinius drüber disputirt, wie es komme, daß die 

 Witterungen nit mit jren eigenen gestirnen erscheinen, sondern offt vierzehen 

 tag, oder gar einen Monat vor oder nach. 

 [ s - 12 1 Aber, lieber Gott, man hat noch weit zum ziel gehabt, Ptolemmis hat erst 



die fünff vbrige planeten vnd jre Äspecte lehrnen calculiren, vnd ist heuttiges 

 tags vil, daß man dannoch mit etlichen (wiewol nit mit allen) Aspecten ge- 

 wisse tage trifft, vnd es der verlauff bezeuget, das es nit allerdings spiegel- 

 fecht darmit seye. Man thue nur zur sach, vnd verpessere die rechnung, daß 

 man mit allen vnd jeden Aspecten die gewisse tage treffe (dan ob man wol 

 ja eben vil geschrieben, ist man doch noch nit gar beim zweck) gewißlich 

 werden es nit vnnötige subtiliteten sein, oder wie etliche vermeinen, das Calender- 

 wesen allein antreffen, wölliches nach einmahl fürgewanter correction, nun 

 furo beseitz zu setzen seye: vnd da es nit ein jeder Bawrsman jme mit seim 

 Wagen Korn ein zuführen, ein jede Adels Person jro mit jrem angesteltem 

 hetzen würdt wissen zu nutzen machen (wie dan ich es für ein vnmüglich 

 ding achte, so gar ad speciem locorum & personarum zu gehen) so werden vns 

 doch andere, die wir jetzo noch nit kennen, vnd zum wenigsten die Schiff- 

 leute, für alles, auch das geringste, vleissigen danck sagen: Dan sie baids 

 Astronomice, in longitudinibus locorum, dan auch Astrologice, mit vleissigem 

 auffmercken, wan gefehrliche Aspecte vnd vngestümme fürhanden, grossen vortl 

 spüren werden. 



Die Nativiteten einzeler Personen, vnd was der Mensch drauß für nutzen 

 habe, wil ich, sampt der Mediana Astrologica, als ein vnannemlich vnd diser 

 zeit vbel besudelt werck, mit stillschweigen vbergehen. Ein verständiger waist 

 sich seiner discretion auch hierinnen wol zugebrauchen. Last es sich nit nutzen, 



